উত্তরমেরু অভিযানে সত্যরূপ, জাতীয় পতাকা দিল ভারতীয় সেনা

ওয়েব ডেস্ক: ভারতের নামী পর্বতারোহী সত্যরূপ সিদ্ধান্ত (Satyarup Siddhant) এবার উত্তরমেরু অভিযানে (North Pole Adventure) যাবেন। তাঁর হাতে জাতীয় পতাকা তুলে দিলেন দেশের চিফ অফ আর্মি স্টাফের (COAF) জেনারেল উপেন্দ্র দ্বিবেদী (General Upendra Dwivedi)। সিওএএস-এর তরফে সত্যরূপের অ্যাডভেঞ্চার করার উৎসাহ এবং দৃঢ়সংকল্পের ভূয়সী প্রশংসা করা হয়েছে। তিনি যে সাফল্য অর্জন করেছেন তা দেশের যুবসমাজের অনুপ্রেরণার উৎস বলে অভিহিত করা হয়েছে। সিওএএস এও জানিয়েছে, অ্যাডভেঞ্চারের স্পৃহাকে উৎসাহ দিতে এবং বিশ্বমঞ্চে ভারতের নাম উজ্জ্বল করতে প্রতিশ্রুতিবদ্ধ ভারতীয় সেনা (Indian Army)।

আরও পড়ুন: প্রতিবার সোনা পাচারে ১২ লক্ষ টাকা আয় করতেন রানিয়া!

সত্যরূপের জন্ম ১৯৮৩ সালের ২৯ এপ্রিল। তিনি দেশের একজন বিশ্বরেকর্ড জয়ী পর্বতারোহী। বিশ্বের কনিষ্ঠতম হিসেবে সাতটি শৃঙ্গ (Seven Summits) এবং সাতটি ভলক্যানিক শৃঙ্গ (Seven Volcanic Summits) জয় করেছেন তিনি। এই কৃতিত্ব কোনও ভারতীয় হিসেবে প্রথমবার। গিনেস বুক অফ ওয়ার্ল্ড রেকর্ডসও (Guinness Book of World Records) তাঁর এই কীর্তিতে সিলমোহর দিয়েছে। ২০২৪ সালের জুন মাসে বিশ্বের প্রথম পর্বতারোহী হিসেবে হিমাচল প্রদেশের মাউন্ট গুপ্ত পর্বত জয় করেছিলেন সত্যরূপ। এবার তিনি চললেন এই গ্রহের উত্তর প্রান্তে।